A Bizottság 529/2003/EK rendelete
(2003. március 24.)
az 1279/98/EK, az 1128/1999/EK, az 1247/1999/EK és a 140/2003/EK rendeletnek a Romániából származó marha- és borjúhústermékekre vonatkozó egyes vámkontingensek tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2345/2001/EK bizottsági rendelettel [1] módosított, a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre [2], és különösen annak 32. cikke (1) bekezdésére,
mivel:
(1) Az egyrészről az Európai Közösségek és azok tagállamai, valamint másrészről Románia közötti társulás létrehozásáról szóló Európa-megállapodás kereskedelmi vonatkozásainak a felek közötti új kölcsönös mezőgazdasági engedményekről folyó tárgyalások eredményei figyelembevételével történő kiigazításáról szóló jegyzőkönyv elfogadásáról szóló 2002. december 19-i 2003/18/EK tanácsi rendelettel [3] jóváhagyott jegyzőkönyv új engedményeket biztosít a megállapodással megnyitott vámkontingensek alá tartozó egyes marha- és borjúhústermékek behozatalának tekintetében. Ezeket 2003. április 1-jétől kell alkalmazni.
(2) Emiatt a legutóbb az 1634/2002/EK rendelettel [4] módosított, a 2290/2000/EK, a 2433/2000/EK, a 2434/2000/EK, a 2435/2000/EK, a 2851/2000/EK és az 1408/2002/EK rendeletben előírtak szerint a Lengyel Köztársaság, a Magyar Köztársaság, a Cseh Köztársaság, a Szlovák Köztársaság, a Bolgár Köztársaság és a Román Köztársaság számára nyújtott, marha- és a borjúhúsra vonatkozó vámkontingensek részletes alkalmazási szabályainak megállapításáról szóló 1998. június 19-i 1279/98/EK bizottsági rendeletet [5], a legutóbb az 1634/2002/EK rendelettel módosított, az egyes harmadik országokból származó, 80 kilogrammnál nem nagyobb tömegű borjakra vonatkozó vámkontingens részletes alkalmazási szabályainak megállapításáról szóló, 1999. május 28-i 1128/1999/EK bizottsági rendeletet [6], a legutóbb az 1634/2002/EK rendelettel módosított, az egyes harmadik országokból származó, 80-300 kilogramm tömegű élő szarvasmarhafélékre vonatkozó vámkontingens részletes alkalmazási szabályainak megállapításáról szóló, 1999. június 16-i 1247/1999/EK bizottsági rendeletet [7], valamint a 1279/98/EK rendeletben a Lengyel Köztársaság, a Magyar Köztársaság, a Cseh Köztársaság, Szlovákia, Bulgária, valamint Románia számára előírt, a marha- és borjúhúsra vonatkozó vámkontingensek alapján 2003 januárjában benyújtott behozatali engedély iránti kérelmek esetében engedélyezhető mennyiségek százalékarányának meghatározásáról szóló, 2003. január 27-i 140/2003/EK bizottsági rendeletet [8] ezért 2003. április 1-jei hatállyal módosítani kell.
(3) Az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
Az 1279/98/EK rendelet a következőképpen módosul:
(1) A cím helyébe a következő szöveg lép:
"A Bizottság 1998. június 19-i 1279/98/EK rendelete a 2290/2000/EK, a 2433/2000/EK, a 2434/2000/EK, a 2851/2000/EK és az 1408/2002/EK tanácsi rendeletben, valamint a 2003/18/EK tanácsi határozatban Bulgária, a Cseh Köztársaság, Szlovákia, a Lengyel Köztársaság, a Magyar Köztársaság, valamint Románia számára előírt, a marha- és borjúhúsra vonatkozó vámkontingens részletes alkalmazási szabályainak megállapításáról."
(2) Az 1. cikk első bekezdésének helyébe a következő szöveg lép:
"Az I. mellékletben felsorolt termékeknek a 2290/2000/EK [9], a 2433/2000/EK [10], a 2434/2000/EK [11], a 2851/2000/EK [12] és az 1408/2002/EK tanácsi rendeletben [13], valamint a 2003/18/EK tanácsi határozatban [14] előírt kontingensek alapján a Közösségbe irányuló behozatala behozatali engedély bemutatásához kötött."
(3) A 3. cikk a következőképpen módosul:
a) az első bekezdés a következőképpen módosul:
i. a c) pont második albekezdését el kell hagyni;
ii. a következő második albekezdéssel egészül ki;
"A c) pont értelmében a termékcsoport a következőt jelenti:
- vagy a 0201 illetve a 0202 KN-kód alá tartozó, az I. mellékletben felsorolt országok egyikéből származó termékek,
- vagy a 02061095, 02062991, 02102010, 02102090, 02109951, 02109959, illetve 02109990 KN-kód alá tartozó, Magyarországról származó termékek,
- vagy a 02061095, 02062991, 021020, illetve 02109951 KN-kód alá tartozó, Romániából származó termékek,
- vagy a 160250 KN-kód alá tartozó, Lengyelországból származó termékek,
- vagy a 160250 KN-kód alá tartozó, Romániából származó termékek";
b) a (2) bekezdés helyébe a következő szöveg lép:
"(2) Az 1445/95/EK rendelet 5. cikke ellenére az engedélykérelem és engedély 16. rovatában a következő KN-kódcsoportok egyikét tüntetik fel:
- 0201, 0202,
- 02061095, 02062991, 021020 10, 02102090, 02109951, 02109959, 02109990,
- 02061095, 02062991 , 021020, 02109951,
- 160250."
(4) Az I. melléklet helyébe e melléklet szövege lép.
2. cikk
Az 1128/1999/EK rendelet 2. cikkének (2) bekezdése helyébe a következő szöveg lép:
"(2) Az (1) bekezdésben említett mennyiségre vonatkozó vámtételt a következő arányban kell csökkenteni:
- 80 %-kal a Cseh Köztársaságból, Szlovákiából, Bulgáriából, Észtországból, Lettországból és Litvániából származó állatokra vonatkozóan,
- 90 %-kal a Lengyelországból, Magyarországról és Romániából származó állatokra vonatkozóan."
3. cikk
Az 1247/1999/EK rendelet 1. cikkének (2) bekezdése helyébe a következő szöveg lép:
"(2) Az (1) bekezdésben említett mennyiségre vonatkozó vámtételt a következő arányban kell csökkenteni:
- 80 %-kal a Cseh Köztársaságból, Szlovákiából, Bulgáriából, Észtországból, Lettországból és Litvániából származó állatokra vonatkozóan,
- 90 %-kal a Lengyelországból, Magyarországról és Romániából származó állatokra vonatkozóan."
4. cikk
A 140/2003/EK rendelet 1. cikkének (2) bekezdése a következő e) ponttal egészül ki:
"e) 50 tonna a 02061095, a 02062991, a 021020 és a 02109951 KN-kód alá tartozó, Romániából származó marha- és borjúhústermékekre vonatkozóan."
5. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ezt a rendeletet 2003. április 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. március 24-én.